钦定古今图书集成/明伦汇编/官常典/第413卷 > 严善思
## 钦定古今图书集成/明伦汇编/官常典/第413卷 > 严善思

按《唐书》本传，“善思名撰，同州朝邑人，以字行。父延，与
河东裴元证、陇西李真、蔡静皆通儒术，该晓图谶。善
思传延业，褚遂良、上官仪等奇其能。高宗封泰山，举
销声幽薮科及第，调襄阳尉。居亲丧庐墓，因隐居十
年。武后时，擢监察御史，兼石拾遗内供奉，数言天下
事。方酷吏构大狱，以善思为详审使，平活八百馀人”，
原千馀姓。长寿中，按囚司刑寺，罢疑不实者百人。来
俊臣等疾之，诬以罪，谪交趾，五岁得还。是时，李淳风
死，候家皆不效，乃诏善思以著作佐郎兼太史令。圣
历二年，荧惑入舆鬼后，问其占，对曰：“大臣当之。”是年，
王及善卒。长安中，荧惑入月镇，犯天关。善思曰：“法当
乱，臣伏罪，而有下谋上之象。”岁馀，张柬之等起兵诛
二张，迁给事中。后崩，将合葬乾陵，善思建言：“尊者先
葬，卑者不得入。今启乾陵，是以卑动尊，术家所忌。且
元阙石门，冶金锢隙，非攻凿不能开，神道幽静，多所
惊黩。若别攻隧以入其中，即往昔葬时，神位前定，更
且有害。曩营乾陵，国有大难，易姓建国二十馀年，今
又营之，难且复生，合葬非古也。况事有不安，岂足循
据。汉世皇后别起陵墓，魏、晋始合葬。汉积祀四百，魏、
晋祚率不长，亦其验也。今若更择吉地，附近乾陵，取
从葬之义，使神有知，无所不通。若其无知，合亦何益？
山川精气，上为列星。葬得其所，则神安而后嗣昌；失
其宜，则神危而后嗣损。愿割私爱，使社稷长久。”中宗
不纳。神龙中，武后丧，公除。太常请大习乐供郊庙，诏
未许。善思奏曰：“乐者气化，所以感天地，调五行。汉、魏
丧礼，以日易月，盖三年不为礼，礼必坏，三年不为乐，
乐必崩。礼，阴也；乐，阳也。乐崩阳伏，礼废阴愆，故变以
适时。孝道之大，安人神，公也；茹哀戚，私也。王者不以
私害公，请如太常奏。”帝从之。迁礼部侍郎。表皇后擅
政，为社稷忧，求汝州刺史。尝语姚崇曰：“韦氏祸且涂
地，相王所居有华盖紫气，必位九五，公善护之。”及睿
宗立，崇以语闻，召拜右散骑常侍。初，谯王重福徙均
州，过汝，善思为刺史。及谋反，伪除礼部尚书。重福败，

舍人，刘允济为酷吏所陷，且死，善思力讼其冤，得免。
户部尚书王本立见之曰：“祁奚之救叔向，严公有之。”
后见允济语，未尝及之。思复之解善思也，亦不自德，
时称长者之报。后遇赦还，开元十六年卒。子向，乾元
中为凤翔尹，三世皆年八十五云。